open-index/open-wikipedia-markdown huggingface dataset:
Yvonne van Gennip

**Yvonne Maria Therèse van Gennip** () er ein nederlandsk tidlegare skeiseløpar frå Haarlem som vann tre gullmedaljar under Vinter-OL 1988 i Calgary.

### Aktiv
Gennip deltok i dei olympiske vinterleikane 1984 i Sarajevo, der ho som best kom på femteplassen på 3&nbsp;000 meter. Året etter vart ho nummer to i europameisterskapen i Groningen og fire ved firkamp-VM i Sarajevo, to plasseringar ho gjentok heilt nøyaktig i 1986-sesongen. Vinteren 1987 enda på andreplassen i EM for tredje året på rad, medan ho sikra seg bronseplassen då Skeise-VM 1987 fann stad i West Allis i USA.

OL-sesongen 1988 tok Gennip i januar ein ny bronse, i det høvet ved europameisterskapen på Kongsberg. Under vinterleikane 1988 i Calgary i februar overraska ho storleg. Etter å ha forbetra verdsrekorden på 3000 meter med nesten fem sekundar til 4.11,9, lukkast ho knipe OL-gullet framfor storfavoritten Andrea Ehrig-Mitscherlich som fekk notert 4.12,0. Fire dagar seinare slo ho storfavoritt Karin Enke med to tidels sekund på 1500 meter og tok eit nytt sensasjonelt OL-gull. Mindre overraskande var det at ho på 5&nbsp;000 m dagen etter vann gullmedalje nummer tre på tida 7.14,1, sju sekundar under sin eigen gamle verdsrekord. Med sine tre gullmedaljar vart Gennip leikanes mestvinnande deltakar, saman med den finske skihopparen Matti Nykänen.

Sidan vart Gennip nummer tre i Skeise-VM 1989 og i EM 1991 i Sarajevo. I sin siste sesong, OL-sesongen 1992, enda ho på fjerdeplassen ved europameisterskapen i Heerenveen og på sjettplassen på 3000 meter under vinter-OL i Albertville.

## Kjelder

**Denne artikkelen bygger på «[[:nl:Yvonne van Gennip|Yvonne van Gennip]]» frå ,  den 18. februar 2018.*
Svetlana Bazjanova

**Svetlana Valerjevna Bazjanova** () er ein russisk tidlegare skeiseløpar frå Tsjeljabinsk som under Vinter-OL 1994 vart olympisk meister på 3&nbsp;000 meter.

Bazjanova deltok i dei olympiske vinterleikane 1992 i Albertville og vart nummer seks på 1500 m og sju på både 3&nbsp;000 m og 5&nbsp;000 m. Året etter tok ho tredjeplassen ved europameisterskapen i Heerenveen. I januar 1994 sikra ho seg andreplassen då EM fann stad i Vikingskipet på Hamar, nesten tre tidspoeng bak suverene Gunda Kleemann frå Tyskland. Ein månad seinare overraska ho med å vinne gullmedaljen på 3&nbsp;000 m under OL 1994 på den same arenaen, 0,7 sekund føre Emese Hunyady og med Claudia Pechstein på bronseplassen.

Framom til 2000 høyrde Bazjanova med i verdstoppen på dei lengre distansane og i firkamp, utan at ho makta kapre fleire medaljar enn ein bronse då EM 1998 vart avvikla i Helsinki. Ho la opp i 2003.

Svetlana Bazjanova gifta seg med skeiseløparen Vadim Sajutin i 1994.

## Kjelder

**Denne artikkelen bygger på «[[:nl:Svetlana Bazjanova|Svetlana Bazjanova]]» frå ,  den 19. februar 2018.*
Martina Sáblíková

**Martina Sáblíková** () er ein tsjekkisk skeiseløpar frå Nové Město na Moravě. Ho vann to olympiske gullmedaljar under Vinter-OL 2010 og ein under Vinter-OL 2014 og er firfaldig verdsmeister i firkamp.

I 2010 vart ho tildelt Oscarstatuetten.

## Kjelder

**Denne artikkelen bygger på «[[:de:Martina Sáblíková|Martina Sáblíková]]» frå ,  den 19. februar 2018.*  
 
*
Pastoral

**Pastoral** er eit omgrep som viser til noko idyllisk, knytt til det landlege og prega av enkelheit og fredfullheit. Ordet kjem frå latinsk *pastoralis* med same tyding som latinsk *[[pastor]]*, som tyder 'hyrding'. Pastoral er brukt om verk innan litteratur, kunst og musikk, både for å skildra verka og i nokre høve også som del av tittelen deira.

Døme på pastorale verk frå antikken er fleire «Idyll»-dikt av Theokrit frå Syrakus, diktverket *Arbeid og dagar* av Hesiod, *Bucolica* av Vergil og *Epodar* av Horats.

Nokre nyare døme er musikkverka *[[Pastoralsymfonien]]* av  Beethoven, *[[Rosamunda]]* av Schubert, *A Pastoral Symphony* av Ralph Vaughan Williams og *Pastoralsvit* av Lars-Erik Larsson og litterære verk som *The Shepheardes Calender* og *[[The Faerie Queene]]* av Edmund Spenser, «A Country Life» av Katherine Philips. *L'Astrée* av Honoré d'Urfé og *Pastoral* av Nevil Shute.

## Kjelder


**Denne artikkelen bygger på «[[:sv:Pastoral|Pastoral]]» frå , og «[[:en:Pastoral|Pastoral]]» frå  den 19. februar 2018.* 
*** oppgav desse kjeldene:*
****[[Nationalencyklopedin]]*
Anonym

**Anonym** er gresk for 'utan namn' og kan visa til at nokon er unemnde, ukjende eller namnlause.

Kommunikasjon og utgjevignar kan vera anonyme. Ein kan til dømes senda anonyme brev eller kommentarar ved å ikkje signera dei. Verk kan også gjevast ut anonymt, altså utan namn, eller pseudonymt, under eit oppdikta eller falsk namn. Forfattarar kan velja å vera anonyme av ei rekkje ulike grunnar, til dømes for å verna seg mot konsekvensar av det dei har skrive. I tillegg kan forfattarnamnet gå tapt.

Det er kome ut fleire verk der ein avslører anonym og pseudonym. Dei nordiske hovudverka er: 
* Hj. Pettersen: *Norsk anonym- og psevdonym-lexikon* (1924)
* H. Ehrencron-Müller: *Anonym og psevdonym-lexikon for Danmark og Island til 1920 og Norge til 1918* (1940)
* A.L. Bygdén: *Svenskt anonym- och pseudonym-lexikon* (1898–1915)
* S. Kolstad: *Norsk anonym- og psevdonymleksikon* (1982).

## Kjelder
*
Lee Sang-hwa

**Lee Sang-hwa** () er ein sørkoreansk skeiseløpar som vart olympisk meister på 500 meter både under Vinter-OL 2010 og 2014, og verdsmeister i sprint 2010.

## Kjelder

**Denne artikkelen bygger på «[[:en:Lee Sang-hwa|Lee Sang-hwa]]» frå ,  den 19. februar 2018.*
Øystein Bråten

**Øystein Bråten** () er ein norsk freestyleutøvar frå Torpo i Buskerud som tevlar i slopestyle. Han vart olympisk meister i øvinga under Vinter-OL 2018 i Pyeongchang og gjekk i 2017 til topps i Vinter X-games i Aspen i USA.

## Karriere
Bråten deltok i Vinter-OL 2014 i Sotsji der han vart tiandemann i slopestyle. Under X-games 2016 i Aspen kom han på bronseplassen i same øvinga. Vinteren 2017 lukkast han vinne slopestyle i X-games både i Aspen og i Hafjell i Øyer kommune. OL-sesongen 2018 tok han i Aspen sølvmedaljen i så vel slopestyle som luftsvev (big air), i begge tevlingane møtte han sin overmann i svenske Henrik Harlaut. Under Vinter-OL 2018 i Pyeongchang smelte Bråten til med med 95 poeng i den fyrste omgangen, noko som gav han gullmedaljen i slopestyle.

## Kjelder

**Denne artikkelen bygger på «[[:nb:Øystein Bråten|Øystein Bråten]]» frå ,  den 19. februar 2018.*  
 

## Bakgrunnsstoff
*
Twist-dans

**Twist** er ein dans som var inspirert av rock and roll. Frå 1959 til tidleg i 1960-åra vart den første verdsomfattande dansemanien, og vart enormt populær blant alle slags folk, samstundes som kritikarane meinte han var for utfordrande. Han inspirerte til dansar som jerk, pony, watusi, mashed potato, monkey og funky chicken, men ingen var like populære som twist. 

Etter å ha sett tenåringar i Tampa i Florida dansa dansen, kreiv Hank Ballard songen «The Twist» og gav han ut på B-sida av Hank Ballard and The Midnighters-singelen «Teardrops on Your Letter» i 1959. Dick Clark merka seg at dansen var blitt populær blant tenåringane, og føreslo for Cameo Records at den meir gagnlege Chubby Checker burde spele inn songen. Denne kom ut i 1959 og gjekk til topps på salslistene i 1960. Tenåringane gjekk lei dansen då meir vaksne folk byrja å danse twist. Singelen kom då ut på ny og gjekk igjen til topps på listene i 1962.

Ein verdsrekord vart sett i DeLand i Florida den 11. oktober 2012, då Chubby Checker song songen live og publikum dansa. Kring 4000 menneske dansa då twist i lag med Checker og rekorden hamna i Guinness rekordbok.

## Twist-hittar på ''Billboard''-lista
Twist-songar som gjekk inn på Billboard-lista i USA: 
*«The Twist» av Hank Ballard og The Midnighters (Nr. 28, 1959)
*«The Twist» av Chubby Checker (Nr. 1, 1960; Nr. 1, 1962)
*«Let's Twist Again» av Chubby Checker (Nr. 8, 1961)
*«Twistin' U.S.A.» av Danny & the Juniors (Nr. 20, 1961)
*«Slow Twistin» av Chubby Checker (Nr. 3, 1962)
*«Peppermint Twist - Part 1» av Joey Dee & the Starliters (Nr. 1, 1962)
*«Hey, Let's Twist» av Joey Dee & the Starliters (Nr. 20, 1962)
*«Dear Lady Twist» av Gary «U.S.» Bonds (Nr. 9, 1962)
*«Twist, Twist Senora» av Gary «U.S.» Bonds (Nr. 9, 1962)
*«Twistin' Postman» av the Marvelettes (Nr. 34, 1962)
*«Twistin' the Night Away» av Sam Cooke (Nr. 9, 1962)
*«Twist and Shout» av The Isley Brothers (Nr. 17, 1962)
*«Twist-Her» av Bill Black's Combo (Nr. 26, 1962)
*«Soul Twist» av King Curtis & His Noble Knights (Nr. 17, 1962)
*«Bristol Twistin Annie» av The Dovells (Nr. 27, 1962)
*«Percolator (Twist)» av Billy Joe & the Checkmates (Nr. 10, 1962)
*«Do You Know How To Twist» av Hank Ballard og The Midnighters (Nr. 87, 1962)
*«Twist It Up» av Chubby Checker (Nr. 25, 1963)
*«Twist and Shout» av The Beatles (Nr. 2, 1964)

## ''Twist''-filmar
**[[Twist Around the Clock]]* (1961) - med Chubby Checker
**[[Don't Knock the Twist]]* (1961) - med Chubby Checker
**[[Hey, Let's Twist!]]* (1961) - med Joey Dee

## Kjelder

**Denne artikkelen bygger på «[[:en:Twist (dance)|Twist (dance)]]» frå ,  den 18. februar 2018.* 
*** oppgav desse kjeldene:*


## Bakgrunnsstoff
Håvard Holmefjord Lorentzen

**Håvard Holmefjord Lorentzen** () er ein norsk skeiseløpar frå Bergen i Hordaland som vart olympisk meister på 500 meter under Vinter-OL 2018 i Pyeongchang. Han er son til Liv Holmefjord og bror til fotballspelaren Håkon Holmefjord Lorentzen. Han er medlem i Fana Idrettslag.

I 2018 vart han tildelt Oscarstatuetten.

## Kjelder

**Denne artikkelen bygger på «[[:nb:Håvard Holmefjord Lorentzen|Håvard Holmefjord Lorentzen]]» frå ,  den 19. februar 2018.*  
 
*
Leppestift

**Leppestift** (også kalla *lebestift*) er eit sminkeprodukt som ein bruker til å farga leppene med. Det er som regel ei fargestift som inneheld pigment, olje, voks og blautgjerande middel. Ein kan også måla farge på leppene, men slike produkt blir i dag gjerne kalla lipgloss.

## Historie
I det gamle Sumer og Assyria, for rundt 5000 år sidan, brukte menn og kvinner å farga leppene raude. Dei knuste farga steinar til pulver og kunne blanda dei med kvitt bly. Folk kunne gravleggjast med leppefargane sine lagra i haldarar av skjel.
Det er også funne leppefarge frå Induskulturen, for rundt 4000 til 3000 år sidan. I det gamle Egypt brukte menn og kvinner fargestoff som oker som kunne vera blanda med kvae og parfyme til å farga leppene raude, oransje, sterkt rosa eller blåsvarte. Oker er også blitt brukt av aboriginarjenter i Australia til å farga leppene raude i samband med overgangsrituale.

Under den islamske gullalderen fann kosmetikaren Abu al-Qasim al-Zahrawi (Abulcasis) frå Al-Andalus opp den faste leppestiften. Denne var laga i former og parfymert, og blei skildra i verket hans *[[Al-Tasrif]]*.
Kinesarar laga tidlege leppestifter av bivoks for over tusen år sidan. Under Tang-dynastiet (618-907) blei desse laga med velduftande oljer.

På 1500-talet blei det vanlegare å farga leppene i England, med ei blanding av bivoks eller gummi arabicum og raudfargar frå plantar eller *[[Cochenillelus]]*-insekt. Dronning Elisabet I gjorde at sterkt raude lepper mot eit kvitfarga fjes kom på moten. Det var likevel berre kvinner frå overklassen og mannlege skodespelarar som brukte sminke.
På 1600-talet blei leppefarging forkasta av kyrkja for å forandra Guds skaparverk, og i 1770 vedtok det parlamentet ein lov som knytte skikken til hekseri.
Lenge blei lepper berre farga av skodepelarar på scena. Ved slutten av 1800-talet byrja den kjende skodespelaren Sarah Bernhardt å bruka leppestift og rouge også offentleg.

Ved slutten av 1800-talet byrja det franske kosmetikkselskapet Guerlain å laga leppestift. Den første kommersielle leppestiften blei funnen opp i Paris i 1884. Han var laga av bivoks, hjortetalg og lakserolje og dekt av silkepapir. 
Rundt 1915 byrja ein å selja leppestifter som kunne pressast opp i metallhaldarar.

## Kjelder


**Denne artikkelen bygger på «[[:en:Lipstick|Lipstick]]» frå ,  den 19. februar 2018.*
Jorien ter Mors

**Jorien ter Mors** () er ein nederlandsk skeiseløpar frå Enschede som tevlar i både kortbaneløp og lengdeløp. Ho vart i 2014 olympisk mester i lengdeløp på 1500 meter og i lagtempo med Nederland, samt i 2018 i 1000 meter lengdeløp.

## Kjelder

**Denne artikkelen bygger på «[[:nl:Jorien ter Mors|Jorien ter Mors]]» frå ,  den 20. februar 2018.*
Fiskefluge

**Fiskefluge** er ein fiskekrok, ongul,  som fungerer som agn (lokkemat) under flugefiske ved å vere omgjort til eit kunstig insekt eller anna byttedyr. Til kroken er det festa ulike fargerikt materiale som imiterer vengar, følehorn, kropp og anna. Jamvel imitasjonar av småfisk, reker, krabbar og liknande, kan verte rekna som fluge i denne samanhengen.

Den kunstige fluga skal gjerne karakterisere slike fluger som det aktuelle fiskeslaget beiter på i den aktuelle tida på året. Materiala som vert nytta til å imitere fluger er ofte fjører frå fargerike fuglar, tråd av ulike fargar, og anna kunstig eller naturleg råstoff som er eigna til slikt bruk. 

Fiskefluger kan kjøpast ferdige, men mange lager dei sjølv som eit viktig innslag i sportsfisket dei driv. Slik verksemd vert kalla flugebinding; fiskekroken vert festa i ei skrustikke, og fjøra og anna materiale vert surra fast til kroken med tråd. Fluger vert laga både i tradisjonelle standardiserte utformingar med eigne meir eller mindre vidgjetne namn, eller som utgåver som vert hevda å vere godt tilpassa ei konkret elv eller ein særleg fiskeart. Mange eksperimenterer òg med eigne former og materiale, og med fantasi-agn som ikkje liknar naturlege byttedyr.

## «Fiskehanar»

I Frankrike, der ein kan råke på sportsfiskarar på dei mest uventa stadene, er det lang tradisjon for å ale opp hanar med fargerike fjører som er særs eigna til å lage gode fiskefluger av. Slike hanar vert kalla fiskehanar, *coq de pêche*. Neuvic i Corrèze i regionen Limousin har utpeika seg sjøl til fiskehanehovudstad, og har arrangert nasjonale årlege tevlingar om kven som kan syne fram den beste fiskehanen. Den noverande fiskehanerasen *coq de pêche du Limousin* har opphav i ein særs gamal rase som særleg vart halde på gardane i området Haute Corrèze.

Flugefiske er ein fiskemetode som i det sørlege Europa skriv seg frå langt attende i tida. Metoden er ikkje ein relativt moderne britisk oppfinning, som ein kan få inntrykk av i vår tid, ettersom så mange fiskeflugemodellar har fått engelske nemningar, og av di det finst etter måten så mykje eldre litteratur på engelsk om sportsfiske. Dei eldste vitnesbyrda om bruk av hanefjører til kunstig agn er å finne i bokverket  Natura Animalium frå 200 e.Kr., skrive av den romerske, greskspråklege historikaren, zoologen og talaren Claudius Aelianus, fødd om lag i år 175 i Præneste, noverande Palestrina nokre mil aust for Roma, og som døydde i Roma ikring år 235. Han skriv om ein makedonsk metode for å fiske «flekkete fisk», truleg aure, med ein fiskekrok dekt av raud ull omgjeve av hanefjører. I det såkalla Astorga-manuskriptet frå 1624, namngjeve etter byen Astorga i León og utgjeve i Spania av Juan de Bergara, er det skildra 33 kunstige fiskefluger av fjører frå hane-rasane Indios og Pardos som vart ala opp i León. Det har vore diskutert om fiskehane-rasane frå León er av same eller eldre opphav enn fiskehanerasen frå Limousin, som til liks med rasane frå León, er ein hanerase som ein ikkje kjenner opphavet til.
Christine Nesbitt

**Christine Nesbitt** () er ein kanadisk skeiseløpar frå London i Ontario som vart olympisk meister på 1000 meter i 2010 og sprint-verdsmeister i 2011.

I 2012 vart ho tildelt Oscarstatuetten.

## Kjelder

**Denne artikkelen bygger på «[[:en:Christine Nesbitt|Christine Nesbitt]]» frå ,  den 20. februar 2018.*  

*
Svetlana Zjurova

**Svetlana Sergejevna Zjurova**, gift **Tsjernenko**, () er ein russisk politikar og tidlegare skeiseløpar frå småbyen Pavlovo i Leningrad oblast. Ho vart i 2006 sprint-verdsmeister og olympisk meister på 500 meter. Frå 2008 representerte ho det statsstyrande Sameint Russland i den russiske Dumaen.

## Kjelder

**Denne artikkelen bygger på «[[:nb:Svetlana Zjurova|Svetlana Zjurova]]» frå ,  den 20. februar 2018.*
Tormod Morset

**Tormod Morset** () var ein norsk motstandsmann under andre verdskrigen. Tormod Morset var son av Peder og Marit Morset. Han er kjend for motstandsarbeidet sitt under andre verdskrigen i Selbu og trøndelagsområdet.

Tormod Morset var bror av Ola Morset, Reidar Morset, Oddmund Morset, Einar Morset, Helge Morset og Trond Morset.

## Kurer og agent under 2. verdskrigen
Frå sommaren 1942 tok Tormod Morset på seg ei rekke farlege oppdrag, mellom anna som kurér med post og radiosendarar mellom svenskegrensa og Selbu og Trondheim.

1. mars 1943 slo Gestapo og Rinnanbanden til mot heimgarden til Morset-familien, Kleset i Selbu, og alle i familien måtte flykte. Henry Rinnan var først og fremst ute etter å arrestere nettopp Tormod, som dei hadde funne ut dreiv med illegal verksemd.

Tormod Morset kom seg til Sverige over fjellet, men heldt fram med motstandsarbeidet. Han lærte opp nye kurerar og etterretningsfolk, og bygde også opp etterretnings- og postruter mellom Trondheim og Stockholm over Selbu og Tydal. Han deltok òg i forarbeidet til sabotasjeaksjoner mot Thamshavnbanen og bygde opp motstandsnettverk i området. 6. juni 1944 vart han send (frå Sverige) til Skottland, og han gjennomførte kurs/utveljingsprosess på Isle of Man, før han fekk beskjed 27. juni 1944 om at han hadde blitt tatt ut til teneste i Secret Intelligence Service.

I oktober 1944 hoppa han i fallskjerm over Gauldalsfjella saman med Karl Johan Breida frå Trondheim. Dei to agentane etablerte ein etterretningssentral like ved Kleset i Selbu, der det var nazistar som heldt til. Etter kvart flytta dei operasjonssentralen til Kalvsjøbua, som ligg i Bringenfjellet. Herifrå sende dei rapportar til England om trafikken på hamna i Trondheim, alle transportar av militær art over Trondheim jernbanestasjon og disposisjonane til tyskarane ved ubåtbasen på Persaunet.

Tormod Morset var fenrik i dei norske styrkane etter krigen, men valde å ikkje satse på nokon militær karriere. I juli 1945 vart han dimittert og reiste tilbake til Selbu. Han vitna i rettssaka mot Henry Rinnan i Frostating lagmannsrett, ein omfattande rettssak som pågjekk i fem månadar i 1946.

## Kjelder
Marianne Timmer

**Maria Aaltje Timmer**, kjend som **Marianne Timmer** (), er ein nederlandsk tidlegare skeiseløpar frå landsbyen Sappemeer i provinsen Groningen. Ho vart olympisk meister på 1000 og 1500 meter under Vinter-OL 1998, også i 2006 vann ho den olympiske gullmedaljen på 1000 meter. I 2004 vart ho verdsmeister i sprint. Timmer var ei tid gift med trenaren Peter Mueller.

## Kjelder

**Denne artikkelen bygger på «[[:nl:Marianne Timmer|Marianne Timmer]]» frå ,  den 20. februar 2018.*
Cindy Klassen

**Cynthia Klassen**, kjend som **Cindy Klassen**, () er ein kanadisk tidlegare skeiseløpar frå Winnipeg. Ho vart verdsmeister i firkamp i 2003 og 2006, olympisk meister på 1500 meter under Vinter-OL 2006 og vann elles to indivuduelle gullmedaljar i VM i enkeldistansar, samt ein i lagtempo.

## Kjelder

**Denne artikkelen bygger på «[[:en:Cindy Klassen|Cindy Klassen]]» frå ,  den 20. februar 2018.*  
 
*
Appalachian dulcimer

**Appalachian dulcimer** er eit strengeinstrument utvikla i USA med utgangspunkt i ein instrumenttype kjend fleire stader i Europa, som nederlandsk *hummel*, fransk *epinette des Voges* og norsk langeleik. Det er særleg kjend frå folkemusikk i Appalachane i Aust-USA.

Instrumentet er også kjend som *lap dulcimer, mountain dulcimer, Kentucky dulcimer* og *mountain zither* eller kortare namn som *delcumer, dulcymore, harmonium, hog fiddle, music box* og *harmony box.*

Dulcimeren har fire strengar. Han har ein dobbel melodistreng, ein bass- og ein kvintstreng, og har ofte open stemming. Gripebrettet har diatonisk skala. Instrumentet blei tradisjonelt spelt ved at strengane blei pressa ned med ein *«noter»*, ein rund pinne av tre, men i dag kan ein også spela dulcimer med fingrane. Dette gjer at ein også kan spela akkordar. Strengane blir plukka med eit plekter.

Ein knyter særleg appalachian dulcimer til tradisjonell amerikansk folkemusikk. Ein av dei fremste utøvaraene var Jean Ritchie frå Kentucky (f. 1922). Instrumentet er også brukt i moderne musikk, der ein til dømes kan nemna Joni Mitchell, som stemmer dulcimeren på utradisjonelt vis og speler akkordar. I England er dulcimeren blitt brukt av Brian Jones i The Rolling Stones og av folkrock-grupper som Fairport Convention og Steeleye Span, i Noreg av Folque og Kong Lavring.

## Kjelder


**Denne artikkelen bygger på «[[:nb:Appalachian dulcimer|Appalachian dulcimer]]» frå ,  den 20. februar 2018.*  


## Litteratur
* Randall Armstrong: «The Adaptable Appalachian Dulcimer»*. I *Music Educators Journal, Vol. 66, No. 6, februar 1980, s. 38–41 (Sage Publications)
* Lucy M. Long: «Appalachian dulcimer». I Deane L. Root: *Grove Music Online. Oxford Music Online*. Oxford University Press. 
* Sibyl Marcuse: *Musical Instruments: A Comprehensive Dictionary*, W.W. Norton & Co.; New York:  1975. ISBN 0060127767
Monokord

**Monokord** er i utgangspunktet eit musikkinstrument med ein streng. Strengen er spent over ein resonanskasse og har ein rørbar stol til regulering av den klingande strengelengda. Monokorden var eit viktig instrument for pythagorearane i antikken når dei undersøkte taltilhøva i musikken. Dei kalla instrumentet *kanon*, som tyder 'regel, rettesnor'.

Monokordet hadde ei viktig rolle i musikkteori og -undervising fram til 1800-talet. Det heldt på namnet sjølv etter at ein la til fleire strengar, og er rekna som ein forløpar til klavikordet.

Ein finn monokord-instrument i mange utformingar i ulike kulturar, frå den kinesiske erhuen til enklare utgåver. I ulike frmer kan instrumentet brukast både til klimpring og som strykeinstrument.

Ein kan laga eit heimelaga monokord ved hjelp av til dømes ein (sigar)boks som resonanskasse på eit kosteskaft. Ein kjend variant i folkemusikk-samanheng bruker ein vaskebalje av sink som bass-resonanskasse og hellinga på kosteskaftet for å variera tonehøgd/straming av strengen.

## Kjelder


**Denne artikkelen bygger på «[[:nb:Monokord|Monokord]]» frå ,  den 20. februar 2018.*
Pony Time

«**Pony Time**» er ein song skriven av Don Covay ogo John Berry (eit medlem av den tidlegare vokalgruppa til Covay, The Rainbows), og opphavleg spelt inn i 1960 av Covay og truppa hans The Goodtimers. Songen fekk større suksess då han vart spelt inn av Chubby Checker året etter Dette vart den andre songen hans som gjekk til topps på poplista i USA (etter «The Twist» i 1960). Chubby Checker si innspeling av «Pony Time» gjekk òg til topps på R&B-lista. 

Songen introduserte ein ny dansestil, The Pony, der dansaren ser ut som han eller ho rid på ein hest. Songen er med i filmen «Hairspray». Ein referanse til den nye dansesstilen er nemnt i songen «Back to the Hop» (1961) av Danny and the Juniors.

## Kjelder

**Denne artikkelen bygger på «[[:en:Pony Time|Pony Time]]» frå ,  den 20. februar 2018.* 
*** oppgav desse kjeldene:*



## Bakgrunnsstoff
*
Let's Twist Again

«**Let's Twist Again**» er ein song skriven av Kal Mann og Dave Appell, og gjeven ut på singel av Chubby Checker. Det var ein av dei største hitsinglane i 1961. Han nådde åttandeplassen på poplista til *Billboard* i USA og tredjeplassen på lista til Cash Box i august det året. I Storbritannia nådde singelen andreplassen i februar 1962. Songen refererer til twist-dansen som herja på denne tida og til singelen «The Twist» som gjekk to gonger til topps på den amerikanske singellista i september 1960 og igjen i januar 1962. 

Songen vann Grammy-prisen i 1962 foe beste rock and roll-song. Checker song òg i songen på tysk som «Der Twist beginnt» og på italiensk som «Balliamo il Twist». Songen er med på filmmusikkalbumet til filmen *[[filmenn The Help|The Help]]*.

Den kroatiske songaren Tatjana Cameron Tajči spelte inn ein versjon på kroatisk kalla «Moj mali je opasan». I 1985 spelte Kids Incorporated inn «Let's Twist Again» i sesong to av *Rock of Ages*.

## Salsliste

## Johnny Hallyday-versjonen

Songen vart spelt inn på fransk av Johnny Hallyday. Versjonen hans (kalla «Viens danser le twist») kom ut i 1961 og låg sju veker på toppen av den franske singellista, frå 13. november til 13. desember 1961 og frå 13. januar til 9. februar 1962. I Vallonia (Fransk Belgia) låg singelen 40 veker inne på lista og nådde òg toppen av singellista.

### Salsliste

## Kjelder

**Denne artikkelen bygger på «[[:en:Let&#39;s Twist Again|Let&#39;s Twist Again]]» frå ,  den 20. februar 2018.* 
*** oppgav desse kjeldene:*


## Bakgrunnsstoff
*http://www.chubbychecker.com/discography.asp Chubby Checker discography
*
The Hucklebuck

«**The Hucklebuck**» (stundom skrive «**The Huckle-Buck**») er ein jazz- og R&B-dansesong som først var gjort populær av Paul Williams and His Hucklebuckers i 1949. Melodien vart komponert av Andy Gibson, og seinare vart det skrive tekst til songen av Roy Alfred. Songen vart ein hit innan fleire sjangrar og utløyste ein dansemani, og var på mange måtar ein føregangar for suksessen til rock and roll nokre år seinare. Songen vart sidan spelt av mange andre artistar som Lucky Millinder, Roy Milton, Tommy Dorsey, Frank Sinatra, Lionel Hampton, Louis Armstrong, Chubby Checker, Bo Diddley, Otis Redding, Canned Heat og Coast to Coast.

## Kjelder

**Denne artikkelen bygger på «[[:en:The Hucklebuck|The Hucklebuck]]» frå ,  den 20. februar 2018.* 
*** oppgav desse kjeldene:*
Slow Twistin'

«**Slow Twistin**'» er ein song av rock and roll-musikarane Chubby Checker og Dee Dee Sharp. Songen vart gjeven ut på singel i 1962 og nådde tredjeplassen på både Billboard Hot 100 og R&B-lista i USA.

## Kjelder

**Denne artikkelen bygger på «[[:en:Slow Twistin&#39;|Slow Twistin&#39;]]» frå ,  den 20. februar 2018.*
Fri rettshjelp

**Fri rettshjelp** er eit rettshjelpstilbod som er oppretta av det offentlege for å hjelpe personar med å kunne få juridisk bistand som dei kanskje elles ikkje ville hatt økonomi til.

## Noreg
I Noreg kan ein få  fri rettshjelp i visse typar saker som er sett på som særskild viktige for velferda til folk. Tilbodet går ut på at staten, heilt eller delvis, dekkjer utgiftar og kostnadar som kjem i samband med advokatbistand, i og utanfor rettargang. Fri rettshjelp er dermed hovudsakleg advokatbistand som er subsidiert av staten, med føremål om å hindre rettstap som følgje av dårlig økonomi. 

Fri rettshjelp vert gjeve som fritt rettsråd, fri sakførsel eller fritak for rettsgebyr etter rettshjelplova, utenom i saker om idømming og fullbyrding av straff.

### Fritt rettsråd
Fritt rettsråd er fri rettshjelp utanfor rettargang.

Foruten advokatråd om rettseige spørsmål, omfattar fritt rettsråd også rein informasjon om rettsreglar og meir omfattande saksbehandling ved advokat, som utarbeiding av søknad, klage og korrespondanse med motpart m.v.

Som saker utenfor rettargang rekner ein også forliksrådsbehandling.

## Kjelder

**Denne artikkelen bygger på «[[:nb:Fri rettshjelp|Fri rettshjelp]]» frå ,  den 6. mars 2018.*  
 
## Bakgrunnsstoff

* Meir informasjon om fri rettshjelp ved fri-rettshjelp.no
The Capris

**The Capris** er ei USA-amerikansk doo wop-gruppe som vart ein one-hit wonder i 1961 med «There's a Moon Out Tonight». Dei oppleve ein ny popularitet i 1980-åra då tre av medlemmane kom saman att og The Manhattan Transfer spelte inn songen deira, «Morse Code of Love,» som gjekk inn på US Hot 100 og topp 20 på Adult Contemporary-lista.

## Historie
Alle dei originale medlemmane var italiensk-amerikanarar frå bydelen Queens i New York i USA. Gruppa oppstod kring førstetenoren Mike Mincieli i 1958 og bestod av Nick Santo (Santmaria) som førstebaryton, andretenor Frank Reina, baryton Vinnie Narcardo og bass John Cassese. Namnet deira vart teken frå Lincoln Capri. I 1958 spelte dei inn to songar for Planet Records, «Indian Girl» og «There's a Moon Out Tonight.» Singelen selde dårleg og dei vart oppløyste. Frederick Allen, som hadde eit kveldsshow på radio, fortsette å spele songen deira og fanga interessa til Jerry Greene, som var tilsett ved Times Square Record Store. Greene kjøpte lydbandet og gav singelen ut på ny for Lost Nite Records. Radioverten Murray the K spelte ofte songen og han selde bra. Då dei forsstod at dei ikkje kunne møte etterspurnaden etter singelen, slede Greene og Lost Nite rettane sine til Old Town Records, som hadde kapasiteten som måtte til og i 1961 klatra songen til tredjeplassen på den nasjonale hitlista.

Ei stund turnerte The Capris igjen og spelte på store konsertstader i USA, men ingen av oppfølgjarane deira selde srleg got, og i 1963 byrja medlemmane i bandet å slutte. Somme fortsette å spele som The Capris, men utan ein nasjonal profil.

Nick Santo, som slutta i gruppa i 19622 og gjekk inn i politivesenet i New York i 1965, fortsette å skrive songar. I 1982 kom Santo, Mike Mincieli og Frank Reina saman at og fekk med sseg Tommy Ferrara frå The Del-Satins og Tony Danno. Dei spelte in albumet *There's a Moon Out Again* med 12 songar, inkludert ni songar av Santo. «The Morse Code of Love», ein av songane til Santo, vart raskt ein etterspurt song på oldies-radio og mange trudde det var ein gammal song av dei originale Capris. I 1984 spelte The Manhattan Transfer inn «The Morse Code of Love» som «Baby Come Back to Me» for albumet deira *[[Bop Doo-Wopp]]* og songen vart gjeven ut på singel. Songen nådde då 83. plassen på ''Billboard'' Hot 100 og 14. plass på Adult Contemporary-lista.

Santo, Mincieli og Reina og andre songarar fortsette å spele som The Capris fram til minst 2002.

Santo døydde av kreft den 30. desember 2010.

Ein versjon av The Capris med Frank Reina var aktiv i 2015.

## Diskografi

### Singlar

### Album
*1982: *There’s a Moon Out Again*
*1992: *Morse Code of Love*
*2000: *There's A Moon Out Tonight - The Very Best Of The Capris*

## Kjelder

**Denne artikkelen bygger på «[[:en:The Capris|The Capris]]» frå ,  den 20. februar 2018.* 
*** oppgav desse kjeldene:*


## Bakgrunnsstoff
*The Capris at Answers.com
*The Street Corner Groups
*Way Back Attack: The Capris, There's a Moon Out Tonight
Limbo Rock

«**Limbo Rock**» er ein song om limbo-dansing skriven av Kal Mann (under pseudonymet Jon Sheldon) og Billy Strange. Ein intrumentalversjon vart først spelt inn av The Champs i 1961. Den første vokale versjonen vart spelt inn i 1962 av Chubby Checker (på Parkway Records). Singelen hans nådde andreplassen på ''Billboard'' Hot 100 i to veker (berre «Telstar» av The Tornados låg på toppen) og gjekk til topps på *[[Cash Box]]*-lista.  Chubby Checker-innspelinga nådde òg tredjeplassen på R&B-lista.

Checker gav seinare ut oppfølgjaren «Let's Limbo Some More», i 1963, som nådde 20. plassen på *Billboard*-lista.

## Opphav
I 1960 lytta studiogitaristen Billy Strange og ein ven til ein song på radioen. Strange meinte at han kunne skrive ein betre song på fem minutt. Venen hans vedda hundre dollar på at det var noko han ikkje kunne. Strange tok fram ei skriveblokk og kom opp med ein melodi på under fem minuttar medan teksten berre var «What a monotonous melody» i kvar linje. Han vann veddemålet. Då han seinare gjorde ei innspeling for Ricky Nelson vart Strange spurt om han hadde ein song for innspelinga. Som ein spøk song han «What a Monotonous Melody»-songen. Nokre månader seinare spurte manageren til Chubby Checker, Kal Mann Strange om han kunne spele inn songen med ein annan tekst, og dette vart «Limbo Rock».

## Andre versjonar
Songen er blitt spelt inn av mange andre artistar, som Herb Alpert & The Tijuana Brass, The Ventures, Fozzie Bear (på *[[Muppet Beach Party]]*), Sebastian the crab, Chet Atkins og Hank Snow (på fellesalbumet *[[C.B. Atkins & C.E. Snow by Special Request]]*), The Knickerbockers, Klaus Wunderlich, The Routers, Arthur Lyman, Skiantos, Jaume Sisa. Fordi songen bokstavleg talt handlar om limbo, finst det mange versjonar av mindre kjend band innan latinamerikansk musikk, calypso og reggae. Songen er òg populær på barnemusikkalbum.

## Kjelder

**Denne artikkelen bygger på «[[:en:Limbo Rock|Limbo Rock]]» frå ,  den 20. februar 2018.* 
*** oppgav desse kjeldene:*


## Bakgrunnsstoff
*
There's a Moon Out Tonight

«**There's a Moon Out Tonight**» er ein song opphavleg gjeven ut i 1958 av The Capris. Den første utgjevinga på Planet selde så dårleg at The Capris vart oppløyst. I 1960 auka interessa til ålmenta i songen etter at ein radiostasjon hadde spelte songen på lufta. Dette førte til at Lost Nite og seinare Old Town Records gav ut singelen på ny. Gruppa kom saman att kort tid etter.

Tidleg i 1961 låg «There’s a Moon Out Tonight» 14 veker på ''Billboard'' Hot 100-lista og nådde tredjeplassen, medan han nådde 11. plassen på Hot R&B Sides-lista til *[[magasinet Billboard|Billboard]]*, og 14. plass på CHUM Hit Parade-lista i Canada.

Songen vart rangert på 50. plassen på årslista til Billboard for 1961.

## Salslister

## Kjelder

**Denne artikkelen bygger på «[[:en:There&#39;s a Moon Out Tonight|There&#39;s a Moon Out Tonight]]» frå ,  den 20. februar 2018.* 
*** oppgav desse kjeldene:*
Rettargang

**Rettargang** eller **prosessrett** er dei rettsreglane som gjeld for domstolsprosessar. *Prosess* er i juridisk forstand ei nemning for det rettsområdet som gjev reglar om føring av saker hjå ein domstol eller anna tvisteløysningsorgan. Ein skil mellom straffeprosess, som er reglar som vert brukte i straffesaker, og sivilprosess, som vert brukt i sivile tvister.

## Sjå òg
* Norsk prosessrett

## Kjelder

**Denne artikkelen bygger på «[[:nb:Prosessrett|Prosessrett]]» frå ,  den 6. mars 2018.* 
*** oppgav desse kjeldene:*
****Knophs innføring i Norges rett*, kapittel om «rettshåndhevelsen»
Shashi Tharoor

**Shashi Tharoor** () er ein indisk parlamentarikar i  det indiske underhuset Lok Sabha (per 2018), og han er forfattar.

## Kjelder


## Litteratur
*Frode Helland. «Kolonialisme: Det finnes fortsatt dem som vil hvitvaske koloniherrenes hensikter. Shashi Taroors bok er en nødvendig motvekt. Britenes forbrytelser». 2017-12-09. Klassekampen. S. 18
Shep and the Limelites

**Shep and the Limelites** var ein amerikansk doo-wop-trio tidleg i 1960-åra, som bestod av James «Shep» Sheppard (1935-1970), Clarence Bassett (1936-2005) og Charles Baskerville (1936-1995). Dei er mest kjend for hitten «Daddy's Home» frå 1961, som vart skriven av mellom andre Sheppard.

## Karriere
Sheppard og Bassett var begge frå Queens i New York, og Baskerville kom opphavleg frå Virginia. Dei sette saman gruppa i Queens i 1960 og kalla seg opphavleg Shane Sheppard and The Limelites, men endra kjapt namn til berre Shep and the Limelites. Alle tre hadde tidlegare erfaring i andre grupper: Shep med The Heartbeats (kjend for «A Thousand Miles Away»); Bassett med The Five Sharps og så Baskerville i The Videos.

Shep & The Limelites spelte inn musikk for Hull Records frå og med august 1960. Dei spelte inn originalversjonen av «Daddys Home» den 1. februar 1961. «Daddy's Home» nådde andreplassen på *[[magasinet Billboard|Billboard]]* Hot 100 i mai, og vart sidan spelt inn av P.J. Proby (1970) Jermaine Jackson (1972), Toots and The Maytals (*[[Funky Kingston]]* 1973), Junior English og Cliff Richard (1981). Dei fekk ikkje like stor suksess med andre songar, men selde likevel godt med «What Did Daddy Do», «Ready For Your Love» og «Our Anniversary».

Kahl Music, som var forleggjar av «A Thousand Miles Away», ein tidlegare song som Sheppard hadde skrive, saksøkte Keel Music, forleggjaren for «Daddy's Home», for brot på opphavsretten. Keel tapte til slutt og dette førte til slutten for The Limelites og Hull Records i 1966. Bassett vart med i The Flamingos og Baskerville i The Players og så The Drifters. Sheppard starta opp att The Limelites seint i 1960-åra, men vart myrda den 24. januar 1970. Han omkom i bilen sin på Long Island Expressway som følgje av skadar han fekk under eit ran. Baskerville døydde 58 år gammal den 18. januar 1995 i New York. Bassett døydde den 25. januar 2005, 68 år gammal av emfysem i heimen sin i Richmond i Virginia.

## Diskografi
### Singlar
* «Too Young to Wed» / «Two Lovin' Hearts» Apt 25039 1960 
* «I'm So Lonely» / «One Week from Today» Apt 25046 1961 
* «Daddy's Home» / «This I Know» Hull 45-H-740 Mar 1961 
* «Ready for Your Love» / «You'll Be Sorry» Hull 45-H-742 May 1961  charted at #42
* «Three Steps From The Alter»/«Oh, What a Feeling» Hull 45-H-747 1961
* «Our Anniversary» / «Who Told the Sandman» Hull 45-H-748 Feb 1962

## Kjelder

**Denne artikkelen bygger på «[[:en:Shep and the Limelites|Shep and the Limelites]]» frå ,  den 21. februar 2018.* 
*** oppgav desse kjeldene:*


## Bakgrunnsstoff
*[ Shep and the Limelites biography at Allmusic.com]
Paul Bocuse

**Paul Bocuse** () var ein namngjeten fransk meisterkokk, mellom anna kjend for å ha skipa den uoffisielle verdsmeisterskapen i finare kokkekunst, Bocuse d’Or, som gjeng føre seg i byen Lyon i Frankrike annankvart år.

Paul Bocuse, som ofte vart omtala som berre *Monsieur Paul*, vart fødd i Collonges-au-Mont-d'Or i nærleiken av Lyon. Ha døydde i same huset som han vart fødd i, der han også hadde restauranten sin, L'Auberge du Pont de Collonges. Her hadde faren òg hatt sin serveringsstad, før Paul Bocuse innreia sin elegante restaurant i dette «herberget». Restauranten er i dag sett på som ein av heilagdomane for den franske kokekunsten (*«un des temples de la cuisine française*»). Men han har òg vore leiar for ei mengd restaurantar og snøggmatrestaurantar i både Lyon og andre stader i verda, og har dessutan vore lærar for mange kokkar som har hatt suksess. Dessutan har han vore forfattar av bøker om kokkekunst og matlaging.
Ola Narr i Oslo

**Ola Narr** er eit parkområde  i Oslo, nokre hundre meter frå Carl Berners plass. 

I nyare tid har namnet vist til delar av området nord i Tøyenparken, men opphavleg viste det berre til kollen heilt i nordenden av Tøyenparken, nærast Carl Berners plass.

## Historie
Parken blei brukt til skihopping den 17. mai 1948, då ein henta snø hit frå Finse. Det var rundt 50&nbsp;000 tilskodarar ved eit renn som er blitt kalla «legendarisk» av Rina Mariann Hansen, byråd for kultur, idrett og frivillighet i Oslo.
Vinteren 2017/2018 la Oslo kommune kunstnsnø i parken slik at folk kunne stå på ski der.

## Kjelder
Bocuse d’Or

**Bocuse d’Or** («Gull- Bocuse») er ein uoffisiell verdsmeisterskap i finare restaurantkokkekunst som vert skipa annakvart år i byen Lyon i Frankrike. Konkurransen vart sett i gang i 1987 av den franske, namngjetne meisterkokken Paul Bocuse (11. februar 1926-20. januar 2018), og har namn etter han. Paul Bocuse var president for Bocuse d’Or fram til sonen hans, Jérôme Bocuse, tok over i 2016.

Kandidatane til konkurransen kvalifiserer seg ved eit nasjonalt uttak i sitt eige land, i Noreg under konkurransen Årets Kokk. I 2008 vart det dessutan innført kvalifisering for kvar verdsdel før finalen gjekk av stapelen i Lyon.  

Arne Brimi var den første kokken frå Noreg som tok del i konkurransen (1987), men nådde ikkje opp i finalen. Noreg har elles gjort det godt i konkurransen; med gull til Bent Stiansen (1993), Terje Ness (1999), Charles Tjessem (2003), Geir Skeie (2009) og Ørjan Johannessen (2015). Lars Erik Underthun (1991), Tom Victor Gausdal (2005) og Christopher W. Davidsen (2017) har teke sylv, og Odd Ivar Solvold (1997) og Gunnar Hvarnes (2011) har oppnådd bronse. 

## Bakgrunnsstoff
*Internettsida til Bocuse d’Or
*Oversyn over  Bocuse d’Or-vinnarar
Daddy's Home

«**Daddy's Home**» er ein kjend song av den USA-amerikanske doo-wop-gruppa Shep and the Limelites. Songen vart skriven av ei tre medlemmane i bandet, James «Shep» Sheppard, Clarence Bassett og Charles Baskerville. Gruppa spelte inn originalversjonen av «Daddy's Home» den 1. februar 1961 og han vart gjeven ut på Hull Records i mars 1961 med B-sida «This I Know».

«Daddy's Home» nådde andreplassen på *[[magasinet Billboard|Billboard]]* Hot 100 i mai 1961.

Seinare songar av bandet var ikkje like populære, men selde likevel godt.

## Del av songsyklus
Songen er ein del av ein songsyklus og Sheppard var den første som skreiv ein songsyklus i rock and roll-samanheng. Han fortalte soga om eit forhold, som byrjar med at han går heim til jenta si, dei giftar seg, feirar jubileum og møter på problem. Songane som fortel denne soga var «A Thousand Miles Away», «500 Miles to Go», begge med The Heartbeats; og fortsette med «Daddy's Home», «Three Steps from the Altar,» «Our Anniversary» og «What Did Daddy Do?» for Shep and the Limelites.

## Kontrovers
Kahl Music som var forleggjar for «A Thousand Miles Away», ein tidlegare song skriven av Sheppard, saksøkte Keel Music, forleggjaren for «Daddy's Home», for brot på opphavsretten. Keel tapte til slutt, og dette førte til slutten for The Limelites og Hull Records i 1966.

## Andre versjonar
Songen vart spelt inn av andre artistar som P.J. Proby (1970), Jermaine Jackson (1972), Toots and the Maytals (*[[Funky Kingston]]* 1973), Junior English og Cliff Richard (1981).

### Jermaine Jackson
Jermaine Jackson spelte inn ein suksessrik versjon av songen med Jackson 5 på korvokal. Songen nådde niandeplassen på Billboard Hot 100 i USA i mars 1973.

### Cliff Richard-versjonen

Den britiske songaren Cliff Richard gav ut eit konsertopptak av singelen i jula 1981. Songen var den andre singelen frå albumet *[[Wired for Sound]]* i 1981.

Songen vart ein internasjonal hit og nådde andreplassen på UK Singles Chart, tredjeplassen i Irland og 23. plassen på den amerikanske Billboard Hot 100 i mars 1982 (nesten tjue år eter den originale utgåva til Shep and the Limelites). Songen nådde òg åttandeplassen i Australia, fjerdeplassen på New Zealand, åttandeplassen i Belgia og 14. plassen i Nederland. I Storbritannia selde singelen til gullplate for over 500&nbsp;000 selde eksemplar.

Det vart laga ein musikkvideo til singelen.

#### Årslister

## Kjelder

**Denne artikkelen bygger på «[[:en:Daddy&#39;s Home|Daddy&#39;s Home]]» frå ,  den 21. februar 2018.* 
*** oppgav desse kjeldene:*
Tankesmien Agenda

**Tankesmien Agenda AS** er ei norsk tankesmie etablert i 2014. Agenda er partipolitisk uavhengig, men med tilknyting til Arbeiderpartiet i norsk politikk.

Agenda er dels finansiert av LO, dels av industrileiaren og milliardæren Trond Mohn (Ap). Liv Signe Navarsete (Sp) var også involvert i arbeidet med opprettinga av tankesmia. Årsbudsjett for 2014 var vel 14 millionar kroner.

Det uttalte målet til tankesmia er å utvikle politikk og analysar for sentrum–venstre i norsk politikk (eller sosialdemokratisk ifølgje *Aftenposten*). Fokuset for utgreiingsverksemda er velferdsøkonomi, fordeling, arbeidsliv og internasjonal politikk. 

## Kjelder

## Bakgrunnsstoff
*
Jentegruppe

Ei **jentegruppe** (engelsk *girl group*) er ei musikalsk gruppe som består av fleire kvinnelege songarar som generelt syng i lag i harmoni. Omgrepet «jentegruppe» vert i snevrare forstand nytta om ei bølgje av amerikanske kvinnelege popgrupper, mange påverka av doo-wop, som oppstod seint i 1950- og tidleg i 1960-åra då den første rock and roll-bølgja var på hell og før den britiske bølgja byrja.

Band der alle medlemmane er kvinner og spelar alle instrumenta sjølv vert vanlegvis rekna som noko anna, og vert stundom omtalt som «jenteband».

Etter kvart som musikk- og radioindustrien oppstod, oppstod ei rekkje jentegrupper, som Andrews Sisters. Seint i 1950-åra dukka ei rekkje kvinnelege vokalgrupper opp og i alt var det 750 jentegrupper som gav ut songar som nådde salslistene i USA og Storbritannia mellom 1960 og 1966. The Supremes aleine fekk 12 singlar på toppen av ''Billboard'' Hot 100 på sitt mest populære og gjennom heile den britiske bølgja var dei nesten like populære som The Beatles. I seinare tider har jentegruppe-malen blitt nytta innan disco, moderne R&B og country, i tillegg til innan pop. Ein meir globalisert musikkindustri førte til at danseprega popmusikk vart ekstremt populært. Denne bølgja, leia av USA, Storbritannia, Sør-Korea og Japan, har skapt særs populære grupper og åtte grupper som debuterte etter 1990 har seld meir enn 15 millionar fysiske album kvar. Sidan seint i 2000-åra 
har òg Sør-Korea blitt særs populære og åtte av dei ti mest nedlasta jentegruppene verda over kjem derfrå.

## Bestseljande jentegrupper

**Merknad**:
*Det nøyaktige salstalet til The Supremes er ukjend. Estimata varierer frå 20 millionar til opp mot 100 millionar plater.

## Sjå òg
*Gutegrupper

## Kjelder

**Denne artikkelen bygger på «[[:en:Girl group|Girl group]]» frå ,  den 21. februar 2018.*  
 

## Bakgrunnsstoff
* 2007 Smithsonian piece of historical influence of American Girl Groups
* Fan-made site devoted to the breadth of mid-century American Girl Groups
Simen Spieler Nilsen

**Simen Spieler Nilsen** () er ein norsk skeiseløpar frå Arendal som under Vinter-OL 2018 vart olympisk meister i lagtempo, saman med Sverre Lunde Pedersen og Håvard Bøkko. Han er medlem i Arendal Skøiteklub.

## Kjelder

**Denne artikkelen bygger på «[[:nb:Simon Spieler Nilsen|Simon Spieler Nilsen]]» frå ,  den 21. februar 2018.*
Maybe av The Chantels

«**Maybe**» er ein song med tekst og musikk opphavleg tillagt End Records-eigaren George Goldner og «Casey». Opphavsretten vart seinare overført til Richard Barrett. Ein trur at Arlene Smith, førstevokalist i The Chantels, var med på å skrive songen. Han vart først spelt inn av The Chantels den 16. oktober 1957 i doo-wop-stil med Barrett på piano. Singelen kom ut i desember 1957 og klatra inn på singellistene i januar 1958. Songen nådde 15. plassen poplista og andreplassen på R&B-lista. Han er sidan blitt skildra som «utan tvil det første verkelege glimtet av jentegruppestilen». *[[Rolling Stone]]* rangert songen på 199. plassen på lista si over dei 500 beste songane gjennom tidene..

Songen er blitt spelt inn av mange andre artistar, som Janis Joplin, The Three Degrees (som i 1970 tok songen inn på Topp 30 i USA) og The Shangri-Las. John Frusciante frå Red Hot Chili Peppers har framført songen på konsertar, som ein kan sjå på DVD-en *[[Live at Slane Castle av Red Hot Chili Peppers|Live At Slane Castle]]*. 

Songen vart nytta i videospelet *[[Mafia II]]*, trass i at handlinga finn stad i 1951 og songen ikkje vart innspelt før i 1957. 

*Billboard* kåra songen til den 60. beste songen på lista si over dei 100 beste songane gjennom tidene av ei jentegruppe.

## Kjelder

**Denne artikkelen bygger på «[[:en:Maybe (The Chantels song)|Maybe (The Chantels song)]]» frå ,  den 21. februar 2018.* 
*** oppgav desse kjeldene:*


## Bakgrunnsstoff
* Chantels – History of Rock
*
Daniel-André Tande

**Daniel-André Tande** () er ein norsk skihoppar, fødd i Narvik og oppvoksen på Kongsberg. Han vart verdsmeister i skiflyging 2018 og har elles vunne to VM-gull i laghopping under skiflygings-VM, høvesvis 2016 og 2018. Under Vinter-OL 2018 i Pyeongchang vart han olympisk meister med det norske laget som vann laghoppinga. Tand er medlem i Kongsberg IF.

## Kjelder

**Denne artikkelen bygger på «[[:nb:Daniel-André Tande|Daniel-André Tande]]» frå ,  den 22. februar 2018.*  
 
## Bakgrunnsstoff
*
Skøyteløp under Vinter-OL 2018

**Skøyteløpa under Vinter-OL 2018** i Pyeongchang vart avvikla på ein innandørsbane i byen Gangneung. For fyrste gong omfatta leikane tolv individuelle tevlingar og to i lagtempo, likt fordelt på menn og kvinner. Dei nye OL-øvingane var fellesstart for menn og kvinner.

Tevlingane vart avvikla i dagane frå laurdag 10. til laurdag 24. februar 2018. 180 utøvarar, 100 menn og 80 kvinner, frå 29 land deltok i skøytetevlingane.

## Menn
### 500 meter



Dato: 19. februar

### 1000 m



Dato: 23. februar

### 1500 m



Dato: 13. februar

### 5&nbsp;000 m



Dato: 11. februar

### 10&nbsp;000 m



Dato: 15. februar

### Fellesstart



Dato: 24. februar

### Lagtempo



Dato: 21. februar

## Kvinner
### 500 meter



Dato: 18. februar

### 1000 m



Dato: 14. februar

### 1500 m



Dato: 12. februar

### 3&nbsp;000 m



Dato: 10. februar

### 5&nbsp;000 m



Dato: 16. februar

### Fellesstart



Dato: 24. februar

### Lagtempo



Dato: 21. februar

## Kjelder

**Denne artikkelen bygger på «[[:de:Olympische Winterspiele 2018/Eisschnelllauf|Olympische Winterspiele 2018/Eisschnelllauf]]» frå ,  den 22. februar 2018.*
Nai Mueang

**Nai Mueang** er namnet på fleire stader i Thailand.

*Nai Mueang-distriktet i Nakhon Ratchasima 
*Nai Mueang-distriktet i Buriram
*Nai Mueang-distriktet i Lamphun
*Nai Mueang-distriktet i Uttaradit
Phimai-distriktet

**Phimai** er eit distrikt i Nakhon Ratchasima-fylket i Thailand.

Innbyggartalet er  (per 2013).

## Historie

Distriktet har 12 underdistrikt (tambon).

## Galleri

Phimai National Museum 2018 IMG 7967.jpg|Phimai nasjonale museum
ปราสาทหินพิมาย (PHIMAI).jpg
พระปฏิมากรอู่ทอง.JPG
Phlab Phla Pleuang Khreung 12th century AD IMG 7999.jpg